На основу чланова 110-114. Закона о стечајном поступку («Службени гласник РС», број 84/2004 и 85/2005), члана 2. Став 2. Тачка 5. Правилника о утврђивању националних стандарда за управљању стечајном масом - Национални стандард број 5 («Службени гласник РС», број 43/2005), Закључка о банкротству Трговинског суда у Београду бр. V-Ст-263/2006 од 29.02.2008. године, одлуке Скупштине поверилаца од 27.12.2007. године, Сагласности Одбора поверилаца од 15.07.2019. године и Одлуке Одбора поверилаца од 27.09.2019. године, стечајни управник стечајног дужника

# **АСТРА СИМИТ доо у стечају из Београда**

**ул. Кнеза Милоша 60, матични број 17202324, ПИБ број 105061060**

**ОГЛАШАВА**

прву продају стечајног дужника као правног лица и

продају дела имовине означене као Имовинска целина1

**јавним надметањем**

# Предмет продаје су:

# 1. Стечајни дужник као правно лице и

# 2. део имовине означене као Имовинска целина 1,

# **АСТРА СИМИТ доо у стечају из Београда ул. Кнеза Милоша 60, матични број 17202324, ПИБ број 105061060** са имовином наведеном у Извештају о процени ликвидационе вредности правног лица **ПРЕДУЗЕЋА ЗА ПРУЖАЊЕ УСЛУГА, МАРКЕТИНГ И ТРГОВИНУ „АСТРА СИМИТ“ доо у стечају из Београда која је урађена од стране овлашћеног проценитеља Институт за Економска Истраживања из Београда, од 06.02.2020. године.**

Имовина наведена у тачкама 1. и 2. предходног става се продаје појединачно. Уколико понуђач има намеру да купи правно лице и имовинску целину 1 која је предмет продаје у обавези је да поступи у складу са стицањем права на учешће за сваку појединачну целину.

|  |  |  |  |
| --- | --- | --- | --- |
| **Ред. Бр.** | **Имовина која је предмет продаје** | **Процењена ликвидациона вредност имовине на дан 30.09.2019.** | **Депозит**  **20 % од процењене вредности** |
| **у ЕУР** | **у ЕУР** |
| 1. | 1. Стечајни дужник као правно лице: |  |  |
|  | * 1. Грађевински објекти | 3.905.344,98 | 781.069,00 |
|  | * 1. Потраживања од дужника | 1.832.862,88 | 366.572,58 |
|  | Укупно правно лице: | 5.738.207,86 | 1.147.641,58 |
|  |  |  |  |
| 2. | 1. Имовинска целина 1 | 1.152.148,04 | 230.429,61 |
|  | **Укупно** | **6.890.355,90** | **1.378.071,19** |

Напомена: Списак целокупне имовине стечајног дужника, као и статус исте, детаљно је приказан у Продајној документацији.

Почетна лицитациона цена правног лица и имовинске целине 1 је 50% од њихове процењене вредности појединачно.

Цене су без пореза. Порез на пренос апсолутних права и ПДВ пада на терет купца.

Уплата депозита се врши у динарској противвредности на дан уплате по средњем курсу НБС.

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од: 150.000,00 динара. Профактура се може преузети у канцеларији стечајног управника Стојана Вукотића у Београду, ул. Кнеза Милоша 60, сваког радног дана у периоду од 10:00 до 13:00 часова, уз обавезну најаву стечајном управнику (рок за откуп продајне документације је **09.03.2020**. године);
2. уплате депозит на текући рачун стечајног дужника бр. 205-135184-93 (код Комерцијалне банке ад Београд)) или положе неопозиву првокласну банкарску гаранцију наплативу на први позив, најкасније 5 радних дана пре одржавања продаје (рок за уплату депозита је **10.03.2020.** године). У случају да се као депозит положи првокласна банкарска гаранција, оригинал исте се ради провере мора доставити стечајном управнику (искључиво лично/директно) на адресу 11000 Београд, ул. Кнеза Милоша 60, најкасније до **10.03.2020.** године до 13:00 часова. Рок важења гаранције је 90 дана, у обзир ће се узети само банкарске гаранције које пристигну на назначену адресу у назначено време.
3. потпишу изјаву о губитку права на враћање депозита. Изјава чини саставни део продајне документације.

Стечајни дужник као правно лице, купује се у виђеном стању и може се разгледати након откупа продајне документације, сваким радним даном од 10:00 до 14:00 часова, а најкасније 7 дана пре заказане продаје (уз претходну најаву стечајном управнику).

Након уплате депозита, а најкасније до **13.03.2020.** године потенцијални купци, ради правовремене евиденције, морају предати стечајном управнику попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, лични идентификациони документ (ЛК или пасош) за физичко лице или извод из регистра привредних субјеката и ОП образац за правно лице, оверено овлашћење за заступање код јавног бележника, уколико јавном надметању не присуствује потенцијални купац лично (за физичка лица) или законски заступник (за правна лица).

Јавно надметање одржаће се дана **17.03.2020.** године у 12:00 часова на следећој адреси:

Кнеза Милоша бр.60.

Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно у периоду од 10:00 до 11:50 часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену;
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција.

Закључењу купопродајног уговора приступа се под условом да је депозит који је обезбеђен гаранцијом уплаћен на рачун стечајног дужника. Закључењу уговора приступа се најкасније у року од 5 радних дана од дана када је извршена продаја. Проглашени Купац је дужан да уплати преостали износ купопродајне цене у року од 30 дана од дана потписивања купопродајног уговора. Стечајни управник ће вратити депозит свим учесницима јавног надметања осим проглашеном купцу и другом најбољем понуђачу у року од 8 радних дана од дана завршетка јавног надметања.

Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће бити враћена гаранција.

Овлашћено лице: Стечајни управник Стојан Вукотић, контакт телефон: 063/312 226